CELEX: 62017TA0329
Language: mt
Date: 2019-03-07 00:00:00
Title: Kawża T-329/17: Sentenza tal-Qorti Ġenerali tas-7 ta’ Marzu 2019 — Hautala et vs EFSA (“Aċċess għal dokumenti — Regolament (KE) Nru 1049/2001 — Dokumenti relatati mal-istudji ta’ kanċeroġeniċità stabbiliti fil-kuntest ta’ tiġdid tal-approvazzjoni tas-sustanza attiva glifosat — Rifjut parzjali ta’ aċċess — Eċċezzjoni relatata mal-protezzjoni tal-interessi kummerċjali — Interess pubbliku superjuri — Regolament (KE) Nru 1367/2006 — Kunċett ta’ informazzjoni relatata ma’ emissjonijiet fl-ambjent”)

29.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/47
            
         
      Sentenza tal-Qorti Ġenerali tas-7 ta’ Marzu 2019 — Hautala et vs EFSA
      (Kawża T-329/17) (1)
      
      (“Aċċess għal dokumenti - Regolament (KE) Nru 1049/2001 - Dokumenti relatati mal-istudji ta’ kanċeroġeniċità stabbiliti fil-kuntest ta’ tiġdid tal-approvazzjoni tas-sustanza attiva glifosat - Rifjut parzjali ta’ aċċess - Eċċezzjoni relatata mal-protezzjoni tal-interessi kummerċjali - Interess pubbliku superjuri - Regolament (KE) Nru 1367/2006 - Kunċett ta’ informazzjoni relatata ma’ emissjonijiet fl-ambjent”)
      (2019/C 148/44)
      Lingwa tal-kawża: l-Ingliż
      
         Partijiet
      
      
         Rikorrenti: Heidi Hautala (il-Finlandja), Benedek Jávor (l-Ungerija), Michèle Rivasi (Franza), Bart Staes (il-Belġju) (rappreżentant: B. Kloostra, avukat)
      
         Konvenuta: L-Awtorità Ewropea għas-Sigurtà tal-Ikel (rappreżentanti: D. Detken u J. Tarazona, F. Volpi u B. Vagenende, aġenti, assistiti minn R. van der Hout u C. Wagner, avukati)
      
         Intervenjenti insostenn tal-kovenuta: Cheminova A/S (Harboøre, id-Danimarka) (rappreżentant: C. Mereu, avukat); u Monsanto Europe (Antwerpen, il-Belġju); u Monsanto Company (Wilmington, Delaware, l-Istati Uniti) (rappreżentanti: inizjalment minn M. Pittie, P. Honoré u N. Callens, sussegwentement minn P. Honoré, N. Callens u A. Helfer, avukati)
      
         Suġġett
      
      Talba bbażata fuq l-Artikolu 263 TFUE u intiża għall-annullament parzjali tad-deċiżjoni tal-EFSA tal-14 ta’ Marzu 2017 sa fejn din parzjalment irrifjutat l-aċċess għal tnax-il studju ta’ kanċeroġeniċità fir-rigward tas-sustanza attiva glifosat, stabbiliti fil-kuntest tal-proċedura ta’ tiġdid tal-approvazzjoni ta’ din is-sustanza attiva bis-saħħa tar-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU 2009, L 309, p. 1).
      
         Dispożittiv
      
      
                  1)
               
               
                  
                     Id-deċiżjoni tal-Awtorità Ewropea għas-Sigurtà tal-Ikel (EFSA) tal-14 ta’ Marzu 2017 hija annullata sa fejn l-EFSA rrifjutat l-aċċess għall-partijiet “Materjali, kundizzjonijiet sperimentali u metodi” u “Riżultati u analiżi” ta’ tnax-il studju ta’ kanċeroġeniċità fir-rigward tas-sustanza attiva glifosat.
                  
               
            
                  2)
               
               
                  
                     L-EFSA għandha tbati l-ispejjeż rispettivi tagħha kif ukoll dawk sostnuti minn Heidi Hautala, Michèle Rivasi, MM. Benedek Jávor et Bart Staes.
                  
               
            
                  3)
               
               
                  
                     Cheminova A/S, Monsanto Europe u Monsanto Company għandhom ibatu l-ispejjeż rispettivi tagħhom.
                  
               
            
         (1)  ĠU C 249, 31.7.2017